ສະ​ຫ​ະ​ພາບ​ຢູ​ໂຣບ ມີ​ຄວາມ​ຫວັງ ກ່ຽວ​ກັບ ຂໍ້​ຕົກ​ລົງ​ເພື່ອ​ຢຸ​ດ​ກີດ​ກັ້ນ ການ​ສົ່ງ​ອອກ​ອາ​ຫານ​ປະ​ເພດ​ເມັດ​ຂອງ ຢູ​ເຄ​ຣນ
ທ່ານ ບໍ​ແຣ​ລ ໄດ້​ກ່າວ​ວ່າ “ມັນ​ບໍ່​ແມ່ນ​ເກມ​ການ​ທູດ. ມັນ​ແມ່ນ​ບັນ​ຫາ​ຂອງ​ຊີ​ວິດ ແລະ ການ​ຕາຍ​ສຳ​ລັບ​ມະ​ນຸດຫຼາຍ​ຄົນ. 
ຫົວໜ້ານະໂຍບາຍຕ່າງປະເທດຂອງສະຫະພາບ ຢູໂຣບ ທ່ານ ໂຈເຊັບ ບໍແຣລ ໄດ້ກ່າວໃນວັນຈັນມື້ນີ້ວ່າ ທ່ານຫວັງວ່າມັນຈະມີຂໍ້ຕົກລົງໃນອາທິດນີ້ສຳລັບ ຣັດເຊຍ ທີ່ຈະບໍ່ກີດກັ້ນທ່າເຮືອ ໂອເດຊາ ແລະ ບ່ອນອື່ນໆຂອງ ຢູເຄຣນ, ດ້ວຍຊີວິດຂອງຫຼາຍສິບພັນຄົນແມ່ນເພິ່ງພາອາໄສຂໍ້ຕົກລົງທີ່ວ່ານັ້ນທ່າມກາງການຂາດແຄນອາຫານໃນຫຼາຍປະເທດ ໃນການໃຫ້ຄຳເຫັນຕໍ່ບັນດານັກຂ່າວໃນນະຄອນຫຼວງ ບຣັສໂຊລສ໌ ປະເທດ ແບລຈຽມ ນັ້ນ, ທ່ານ ບໍແຣລ ໄດ້ກ່າວວ່າ ຣັດເຊຍ ຕ້ອງອະນຸຍາດການສົ່ງອອກອາຫານປະເພດເມັດຂອງ ຢູເຄຣນ ຫຼືບໍ່ດັ່ງນັ້ນປະຊາຄົມສາກົນຈະຕ້ອງໄດ້ເວົ້າວ່າ ຣັດເຊຍ ແມ່ນ “ກຳລັງໃຊ້ອາຫານເປັນອາວຸດໂດຍປາສະຈາກການພິຈາລະນາ ກ່ຽວກັບ ຊີວິດຂອງມະນຸດ ” ທ່ານ ບໍແຣລ ໄດ້ກ່າວວ່າ “ມັນບໍ່ແມ່ນເກມການທູດ ມັນແມ່ນບັນຫາຂອງຊີວິດ ແລະ ການຕາຍສຳລັບມະນຸດຫຼາຍຄົນ ເລຂາທິການໃຫຍ່ອົງການສະຫະປະຊາຊາດ ທ່ານ ແອນໂຕນີໂອ ກູເຕເຣສ ໄດ້ກ່າວໃນອາທິດແລ້ວນີ້ວ່າ ມັນມີ “ການຕົກລົງກັນຢ່າງກວ້າງຂວາງ” ໃນຂໍ້ຕົກລົງລະຫວ່າງ ຣັດເຊຍ ກັບ ຢູເຄຣນ, ພ້ອມກັບເທີກີ ແລະ ອົງການສະຫະປະຊາຊາດ, ເພື່ອສົ່ງອອກອາຫານປະເທດເມັດຂອງຢູເຄຣນ ຫຼາຍລ້ານໂຕນທີ່ຄ້າງຢູ່ໃນສາງເກັບເຂົ້ານັບຕັ້ງແຕ່ການບຸກລຸກຂອງຣັດເຊຍໃນວັນທີ 24 ກຸມພາທີ່ຜ່ານມາ ບັນດາລັດຖະມົນຕີຕ່າງປະເທດຂອງ ສະຫະພາບຢູໂຣບ ແມ່ນກຳລັງປະຊຸມກັນໃນນະຄອນຫຼວງ ບຣັສໂຊລສ໌ ເພື່ອພິຈາລະນາການສະໜັບສະໜູນ ຢູເຄຣນ ເພີ່ມເຕີມ, ລວມທັງການສະໜັບສະໜູນທາງທະຫານ, ເຊັ່ນດຽວກັບການປັບປຸງການປະຕິບັດມາດຕະການລົງໂທດໃນປັດຈຸບັນຕໍ່ ຣັດເຊຍ ແລະ ຂໍ້ສະເໜີເພື່ອຫ້າມຊື້ຄຳຈາກ ຣັດເຊຍ ທ່ານ ບໍແຣລ ໄດ້ກ່າວວ່າ ຣັດເຊຍ ໄດ້ໃຊ້ການເພິ່ງພາອາໄສຂອງ ຢູໂຣບ ສຳລັບອາຍແກັສຂອງ ຣັດເຊຍ ຕໍ່ບັນດາປະເທດສະຫະພາບຢູໂຣບ, ແຕ່ບັນດາຜູ້ນຳສະຫະພາບຢູໂຣບ ແມ່ນກຳລັງກະກຽມແຜນການເພື່ອ “ປະເຊີນກັບທຸກໆສະຖານະການທີ່ເປັນໄປໄດ້” ແລະ ຈະບໍ່ຢຸດການສະໜັບສະໜູນ ຢູເຄຣນ ” ທ່ານໄດ້ກ່າວຕື່ມວ່າ ບັນດາສະມາຊິກສະຫະພາບຢູໂຣບ ຕ້ອງມີຄວາມອົດທົນ ແລະ ຄວາມສາມາດທີ່ຈະຟື້ນຕົວຄືນຢ່າງວ່ອງໄວໃນການດຳເນີນມາດຕະການລົງໂທດຕໍ່ ຣັດເຊຍ ທ່ານ ບໍແຣລ ໄດ້ກ່າວວ່າບັນດາລັດຖະມົນຕີສະຫະພາບຢູໂຣບ ຈະໄດ້ຮັບຂໍ້ມູນໃໝ່ ກ່ຽວກັບ ສະຖານະການໃນ ຢູເຄຣນ ຈາກລັດຖະມົນຕີຕ່າງປະເທດ ຢູເຄຣນ ທ່ານ ດມິໂຕຣ ຄູເລບາ